कार्ती चिदंबरम पर आरोप है कि उन्होंने पीटर मुखर्जी और इंद्राणी मुखर्जी की आईएनएक्स मीडिया से पैसा लिया था। इंद्राणी व पीटर चाहते थे कि कार्ती अपने प्रभाव का इस्तेमाल करते हुए उन्हे कर बचाने में मदद करें। जिसके बाद इस मामले में फेरा के नियमों के उल्लंघन की जांच शुरू हुई। आरोप है कि मॉरीशस के रास्ते गलत तरीके से पैसे लिए गए। आईएनएक्स बैनर के तहत तमाम कंपनियों की शुरुआथ के लिए पीटर मुखर्जी ने अपनी पत्नी इंद्राणी को आगे रखा। 2014 तक उन्होंने कई कंपनियां शुरू की जिसमे आईएनएक्स न्यूज प्राइवेट लिमिटेड, आईनएक्स मीडिया प्राइवेट लिमिटेड, आईपीएम इनकॉन प्राइवेट लिमिटेड और आईएनएक्सएग्जेक्युटिव प्राइवेट लिमिटेड की शुरुआत की।